पणजीः कोकण मराठी परिशद- गोंय वतीन आषाढस्य प्रथम दिवसे ही कार्यावळ 19 जूनाक सांजे 4 वरांचेर पणजे इन्स्टिट्यूट मिनेझिस ब्रागांझा (आयएमबी) हांगा जातली. गोमंतक साहित्य सेवक मंडळाच्या पालवान जावपी हे कार्यावळींत कवी चित्रसेन शबाब ( य बा सुतार) हांका अदूंचो कोमपाचो कालिदास पुरस्कार भेटयतले.
 हे कार्यावळीक मुखेल सोयरे म्हणून अॅड संभाजी मोहिते, संत साहित्याचे अभ्यासक डॉ गोविंद काळे हाजीर रावतले अशें कोमपाचे सल्लागार रमाकांत खलप हाणे बुधवारा एके पत्रकार परिशदेंत सांगले. कोमप वतीन आतां मेरेन गजानन रायकर, गोपाळराव मयेकार, विनायकराव खेडेकर, डॉ. सोमनाथ कोमरपंत, विष्णू वाघ, सुरेश वाळवे अशा नामनेच्या 16 साहित्यिकांक कालिदास पुरस्कारान भौवमानीत केलां अशें खलप हाणे सांगलें. पत्रकार परिषदेक कोमपाचो अध्यक्ष सागर जावडेकार,कार्याध्यक्ष नारायण महाले,सचीव चित्रा क्षीरसागर, भांडारी अजित नार्वेकर,आयएमबीचो अध्यक्ष दशरथ परब, गोसासे मंडळाचोअध्यक्ष रमेश वंसकर हाजीर आशिल्लो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 